รัชนก แพ้จีน ตกรอบ2 แบดมินตันออลอิงแลนด์
การแข่งขันแบดมินตันซูเปอร์ ซีรีส์ พรีเมียร์ รายการ ออล อิงแลนด์ แบดมินตัน แชมเปียนชิปส์ ชิงเงินรางวัลรวม 350000 เหรียญสหรัฐ หรือประมาณ 10 ล้านบาท ที่เมืองเบอร์มิงแฮม ประเทศอังกฤษ เก็บคะแนนสะสมโอลิมปิก รอบ 16 คนสุดท้าย วานนี้ (8 มี.ค.) ว่า น.ส.รัชนก อินทนนท์ นักแบดมินตันมือ 1 ของไทย แพ้ หวัง ซิน นักแบดมินตันมือ 2 ของโลกจากจีน 3-0 เกม 17-21 24-22 และ 21-15 ทำให้ รัชนก ตกรอบ16คนสุดท้ายขณะที่ สหพันธ์แบดมินตันโลก หรือ BWF จัดอันดับนักกีฬาแบดมินตัน ประเภทหญิงเดี่ยว ล่าสุด น.ส.รัชนก อินทนนท์ ขยับจากอันดับ 11 ขึ้นมาอยู่อันดับที่ 10 ส่วน น.ส.พรทิพย์ บูรณะประเสริฐสุข อยู่อันดับ14 และ น.ส.ทรัพย์สิรี แต้รัตนชัย ขยับจากอันดับ 33 ขึ้นมาอยู่อันดับที่ 31 และ น.ส.สลักจิตร พลสนะ ขยับจากอันดับ 40 ขึ้นมาอยู่อันดับ 39 ส่วนประเภทชายเดี่ยว นายบุญศักดิ์ พลสนะ นักแบดมินตันมือ 1 ของไทย หล่นจากอันดับ 20 ลงไปอยู่อันดับ 22 นายทนงศักดิ์ แสนสมบูรณ์สุข หล่นจากอันดับ 41 ลงไปอยู่อันดับ 42 และนายสัพพัญญู อวิหิงสานนท์ คงที่ อยู่ที่อันดับ 50 ส่วนประเภทคู่ผสม นายสุดเขต ประภากมล กับ น.ส.สราลีย์ ทุ่งทองคำ ร่วงจากอันดับ 6 ลงไปอยู่อันดับ 8 และ น.ส.กุลชลา วรวิจตรชัยกุล กับนายทรงพล อนุกฤตยาวรรณ ร่วงจากอันดับ 11 ไปอยู่อันดับ 13 และนายมณีพงศ์ จงจิตร กับ น.ส.สาวิตรี อมิตรพ่าย หล่นจากอันดับ 17 ไปอยู่ที่ 18 และประเภทหญิงคู่ น.ส.ดวงอนงค์ อรุณเกษร กับ น.ส.กุลชลา วรวิจตรชัยกุล หล่นจากอันดับ 22 ไปอยู่อันดับ 23 และประเภทชายคู่ นายบดินทร์ อิสระ กับ นายมณีพงศ์ จงจิตร ขยับขึ้นจากอันดับ 29 ไปอยู่อันดับ 27 และนายทรงพล อนุกฤตยาวรรณ กับ นายสุดเขต ประภากมล ขึ้นจาก 40 อยู่ดันดับที่ 39
 รัชนก อินทนนท์ นักแบดมินตันไทย แพ้ นักแบดมินตันจากจีน 3-0 เกม ทำให้ตกรอบ 16 คนสุดท้าย แบดมินตันออลอิงแลนด์ 
จีน,นักแบดมินตันไทย,รอบ 16 คนสุดท้าย,รัชนก อินทนนท์,แบดมินตันออลอิงแลนด์,แพ้